**BelOMO** (Belorusskoje optiko-mehanitšeskoje objedinenije, "valkovenäläinen optomekaaninen yhtymä") on valkovenäläinen optisia laitteita valmistava yritys. Se on perustettu Minskissä (silloisessa Valko-Venäjän SNT:ssä) 1971.

Orion-EE
Agat-18k
Yhtymän päätehdas on 1957 perustettu osakeyhtiömuotoinen BelOMA-MMW (ven. ММЗ имени С.И.Вавилова - управляющая компания холдинга "БелОМО" ОАО,  *MMZ (Minski mehanitšeski zavod) imeni S.I. Vavilova, "Minskin mekaniikkatehdas, nimetty S.I. Vavilovin mukaan"*) Se on yhä liikevaihtoonsa (43,9 milj. EUR) nähden suuri tehdas, sillä tehtaan henkilöstömäärä oli runsas 3 200 henkeä vuonna 2012.

Muut toimipisteet omiksi yrityksikseen
--------------------------------------

Minskin tehtaan ja toimintojen ohella BelOMO:lla oli aiemmin useita muita toimipisteitä. Nämä yhtiöitettiin erillisiksi yhtiöiksi vuonna 2009.

Esimerkiksi Zenit-kameroita ja kiikaritähtäimiä valmistettiin Vileikassa (kameroiden päätehdas Krasnogorskissa Moskovan lähellä), jossa sijaitsee BelOMO–Zenit OAO-osakeyhtiö.

BelOMOlla ja saksalaisella Zeissilla oli vuodesta 1995 lähtien JV Zeiss BelOMO -niminen yhteisyritys, joka valmisti mikroskooppioptiikkaa ja muuta optista välineistöä.

Aiempien tehtaiden nykyiiä yhtiönimiä ovat esimerkiksi LEMT, Diaprojektor, Svet ja SVERA.

Tuotteet
--------

Aluksi BelOMOn tuotanto koostui vaativammasta optiikasta ja kuvausvälineistöstä muun muassa avaruustekniseen käyttöön. Nykyisin tuotteet ovat erilaisia armeijan ja kuluttajien käyttöön tarkoitettuja tähtäimiä sekä järjestelmäkameroiden objektiiveja. Valko-Venäjän SNT:n aikana 1970- ja 1980-luvulla BelOMO valmisti runsain määrin tavallisille neuvostoliittolaisille tarkoitettuja kameroita, joita vietiin myös länsimaihin. Kameroita myytiin muun muassa nimillä Agat, Chaika, Elikon ja Vilia. Viimeksi mainittua ja sen johdannaisia (Siluet, Orion) valmistettiin eri nimillä useita miljoonia. Puolikkaalle kinofilmiruudulle kuvia ottava (eli nk. 'half-frame camera') Agat-18 on yhä suosittu lomografiaharrastajien keskuudessa.

Lähteet
-------

1. 1 2  Contacts - Administatsija belomo.by. Viitattu 5.6.2013. (englanniksi)
2. 1 2 3 4 5 6  Itogi dejatelnosti OAO (zip-pakattu Excel-tiedosto) (Valko-Venäjän valtionvarainministeriön (finanssiministeriön) sivusto, valtionyhtiöiden taloudelliset tulokset neljännesvuosittain. Vuoden 2012 tunnusluvut löytyvät yhtiöittäin zipattussa Excel-tiedostossa: Ottšet o dejatelnosti OAO za 2012 god. Vaihtoehtoinen sivusto, vuoden 2012 tiedot= Ottšet o dejatelnosti OAO za IV kvartal 2012 goda (14.1.2014)) Valko-Venäjän valtiovarainministeriö, minfin.gov.by. Viitattu 5.6.2013, linkki korjattu 14.1.2014. (venäjäksi)
3. 1 2 3 4 5 6  Information about Company belomo.by.  Arkistoitu 30.6.2013. Viitattu 5.6.2013. (englanniksi)
4. 1 2  Official Exchange Rate of the Belarusian Ruble Against Foreign Currencies Set by the National Bank of the Republic of Belarus on a Daily Basis (Vuoden 2012 lopun vaihtokurssi 1,00000 EUR= 11340,00 BYR selviää valitsemalla päiväksi 2012-12-31) National Bank of the Republic of Belarus, nbrb.by. Viitattu 5.6.2013. (englanniksi)
5. ↑   Zenith-BelOMO OAO, Viitattu 2013-06-04 (englanniksi)
6. ↑   (Arkistoitu – Internet Archive) Lemt, Viitattu 2013-06-04 (englanniksi)
7. ↑   (Arkistoitu – Internet Archive) Diaprojektor, Viitattu 2013-06-04 (venäjäksi)
8. ↑  BelOMO - Product Catalogue
9. ↑  Camerapedia - Vilia
10. ↑  BELOMO Agat 18K: Tiny Russian Plastic Camera